《木犀花 其一》
宋代·方一夔

此花习气爱巉岩，不受红尘点碧衫。地把鹫峰移境界，天教蟾窟堕尘凡。

瑶林摵摵敲残玉，金屑霏霏贮满函。月影徘徊花影乱，待携双盏与君衔。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。